ກອງສີລະປະກອນແຫ່ງຊາດຮ່ວມກັບ ກອງສີລະປະກອນກະຊວງປກສ ໄດ້ຜ່ານລາຍການສະແດງສີລະປະ
ວັນທີ 12 ກັນຍາ 2013 ນີ້ທີ່ກົມໂຄສະນາອົບຮົມ ກົມໃຫຍ່ການເມືອງ,ກອງສີລະປະກອນແຫ່ງຊາດ ກະຊວງຖະແຫຼງຂ່າວແລະວັດທະນະທຳຮ່ວມກັບ ກອງສີລະປະກອນກະຊວງປ້ອງກັນຄວາມສະຫງົບ ໄດ້ຜ່ານລາຍການສະແດງສີລະປະເພື່ອຮັບໃຊ້ກອງ ປະຊຸມລັດຖະມົນຕີອາຊຽນວ່າດ້ວຍອາຊະຍາກຳ ຂ້າມຊາດຄັ້ງທີ 9 ທີ່ຈະຈັດຂື້ນໃນວັນທີ 17 ກັນຍາ 2013 ນີ້ທີ່ນະຄອນຫຼວງວຽງຈັນ.
ໂດຍການເຂົ້າຮ່ວມຮັບຊົມຂອງທ່ານ ບົວເງິນ ຊາພູວົງ ລັດຖະມົນຕີຊ່ວຍວ່າການກະຊວງຖະແຫຼງຂ່າວແລະວັດທະນະທຳ, ທ່ານ ພົຈວ ອາລູ ວາລີຊື ຫົວໜ້າກົມໃຫຍ່ການເມືອງກະຊວງ ປກສ, ມີບັນດາຄະນະອະນຸກຳມະການດ້ານຕ່າງໆເຂົ້າຮ່ວມຮັບຊົມ. ລາຍການສະແດງເພື່ອຮັບໃຊ້ກອງປະຊຸມລັດຖະມົນຕີອາຊຽນວ່າດ້ວຍອາຊະຍາກຳຂ້າມຊາດ ຄັ້ງທີ 9 ປະກອບມີ: ບົດຟ້ອນອວຍພອນ,ເຊີ້ງສຽງແຄນ,ເຊີ້ງບຸນບັ້ງໄຟ ແລະ ບົດເພັງ,ຂັບລໍາຕ່າງໆ.
ມາຮອດປະຈຸບັນນີ້ລາຍການສະແດງຮັບໃຊ້ຕ່າງໆແມ່ນມີຄວາມພ້ອມແລ້ວ 100%.